HTECH บวกเกือบ 4% นิวไฮในรอบกว่า 1 เดือน
HTECH บวกเกือบ 4% นิวไฮในรอบกว่า 1 เดือน โดยปิดตลาดภาคเช้า ราคาอยู่ที่ 10.00 บาท บวก 0.35 บาท หรือ 3.63% สูงสุดที่ 10.10 บาท ต่ำสุดที่ 9.70 บาท มูลค่าซื้อขายที่ 113.60 ล้านบาท
6 ก.ย. 2560

ผู้สื่อข่าวรายงานว่า ราคาหุ้นบริษัท แฮลเซี่ยน เทคโนโลยี่ จำกัด (มหาชน) หรือ HTECH ปิดตลาดภาคเช้า ราคาอยู่ที่ 10.00 บาท บวก 0.35 บาท หรือ 3.63% สูงสุดที่ 10.10 บาท ต่ำสุดที่ 9.70 บาท มูลค่าซื้อขายที่ 113.60 ล้านบาท ขณะที่ดัชนีตลาดหุ้นไทยโดยรวมลบ 0.19% ขณะที่ราคาหุ้นปรับตัวแรงในรอบ 1 เดือน 20 วัน ตั้งแต่หุ้นยืนที่ระดับ 10.10 บาท เมื่อวันที่ 17 ก.ค. 2560

ด้าน บล.ซีไอเอ็มบี ระบุในบทวิเคราะห์ แนะนำ “ซื้อ” HTECH โดยมีแนวรับที่ 9.55 และ 9.45 เพื่อคาดหวังการปรับตัวเพิ่มขึ้นไปทดสอบแนวต้านที่ 10.00 และ 10.30 เป็นจุดขายทำกำไร และ STOP LOSS ถ้าราคาหุ้นปิดต่ำกว่า 9.30 ลงไป
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงจากแรงขายทำกำไรไปทดสอบแนวรับของเส้นแนวโน้มขาขึ้น ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง